รัฐบาลไทย-ข่าวทำเนียบรัฐบาล-วธ. เผยผลโพล “ประเพณีลอยกระทงปี 61” ปชช.ร้อยละ 91.34  หนุน “1 ครอบครัว 1 กระทง”ช่วยลดปริมาณขยะ-รักษาสิ่งแวดล้อม
วันพุธที่ 21 พฤศจิกายน 2561
วธ. เผยผลโพล “ประเพณีลอยกระทงปี 61” ปชช.ร้อยละ 91.34  หนุน “1 ครอบครัว 1 กระทง”ช่วยลดปริมาณขยะ-รักษาสิ่งแวดล้อม
วธ. เผยผลโพล “ประเพณีลอยกระทงปี 61” ปชช.ร้อยละ 91.34  หนุน “1 ครอบครัว 1 กระทง”ช่วยลดปริมาณขยะ-รักษาสิ่งแวดล้อม เผยอยากไปลอยกระทงที่ "เชียงใหม่-สุโขทัย-ภูมิลําเนา" มากที่สุด
วธ. เผยผลโพล“ประเพณีลอยกระทงปี61”ปชช.ร้อยละ91.34หนุน“1ครอบครัว1กระทง”ช่วยลดปริมาณขยะ-รักษาสิ่งแวดล้อม เผยอยากไปลอยกระทงที่ "เชียงใหม่-สุโขทัย-ภูมิลําเนา" มากที่สุดยินดีแต่งกายชุดไทย-ชุดพื้นถิ่น ไปลอยกระทง เพื่อร่วมสืบสานอนุรักษ์วัฒนธรรมไทย
นายวีระ โรจน์พจนรัตน์ รัฐมนตรีว่าการกระทรวงวัฒนธรรม(รมว.วธ.) เปิดเผยว่า ได้รับรายงานว่ากระทรวงวัฒนธรรม (วธ.) ร่วมกับสวนดุสิตโพล มหาวิทยาลัยสวนดุสิต สํารวจความคิดเห็นเด็ก เยาวชนและประชาชน หัวข้อ“ประเพณีลอยกระทง ปี2561”จากกลุ่มตัวอย่างครอบคลุมทั่วประเทศ6,298คน ผลสํารวจพบว่าร้อยละ97.29ทราบว่า ประเพณีวันลอยกระทงตรงกับวันขึ้น15ค่ํา เดือน12หรือวันเพ็ญ เดือน12ของทุกปี ซึ่งปีนี้ตรงกับวันที่22พฤศจิกายน2561รองลงมาร้อยละ91.34เห็นด้วยกับนโยบาย“1ครอบครัว1กระทง”เพื่อลดปริมาณขยะและการทําลายธรรมชาติ ร้อยละ84.54ทราบว่า เป็นประเพณี ที่หน่วยงานภาครัฐ ภาคเอกชน และภาคประชาชน ร่วมกันจัดงานภายใต้แนวคิด“ลอยกระทงปลอดภัย สืบสานวัฒนธรรมไทย ใส่ใจสายน้ําและสิ่งแวดล้อม”ร้อยละ51.55ทราบว่า ประเทศไทยร่วมกับประเทศอาเซียน จัดงานประเพณีลอยกระทงอาเซียนที่จังหวัดระนอง บุรีรัมย์ สุโขทัย ขอนแก่น ร้อยเอ็ด ชลบุรี นครราชสีมา กระบี่ สงขลา และจังหวัดเชียงใหม่และร้อยละ76.70คิดว่า คุณค่าและประโยชน์ของประเพณีลอยกระทง เพื่อระลึกถึงพระคุณของแม่น้ําลําคลอง และบูชาสิ่งศักดิ์สิทธิ์ในแม่น้ําได้แก่ พระแม่คงคา
รัฐมนตรีว่าการกระทรวงวัฒนธรรม กล่าวอีกว่า ผลสํารวจพบอีกว่า ประชาชนส่วนใหญ่เห็นด้วยกับแนวทางหรือมาตรการให้ใช้กระทงที่ประดิษฐ์ด้วยวัสดุย่อยสลายง่าย และเป็นมิตรต่อสิ่งแวดล้อม ขณะเดียวกันตั้งใจจะใช้กระทงที่ประดิษฐ์จากต้นกล้วย ใบตอง ดอกบัว ขนมปังพืชผัก โดยสถานที่ที่ประชาชนจะไป“ลอยกระทง”มากที่สุดได้แก่ อันดับ1จังหวัดเชียงใหม่ การลอยโคม หรือ“ประเพณียี่เป็ง”อันดับ2จังหวัดสุโขทัย“ประเพณีลอยกระทง เผาเทียน เล่นไฟ”อันดับ3ภูมิลําเนาของตนเอง อันดับ4จังหวัดตาก“ประเพณีลอยกระทงสายไหลประทีป1000ดวง”และอันดับ5จังหวัดนครพนม“ประเพณีไหลเรือไฟ”นอกจากนี้ ประชาชน ร้อยละ81.02สนใจเข้าร่วมชมกิจกรรมในงานประเพณีวันลอยกระทงในจังหวัดของตน เพี่อชมการประกวดกระทงชมการแสดงทางวัฒนธรรม ร่วมกิจกรรมสาธิตอาหารพื้นบ้าน และการสาธิตประดิษฐ์กระทงตามลําดับ
นายวีระ กล่าวด้วยว่า ขณะเดียวกันประชาชนส่วนใหญ่คิดว่าจะมีส่วนช่วยในการอนุรักษ์วัฒนธรรม ประเพณีลอยกระทงได้โดยแต่งกายชุดไทย หรือชุดพื้นถิ่นไปร่วมงานประเพณีลอยกระทง ชักชวนคนในครอบครัว เพื่อนร่วมงาน ญาติ และคนรู้จัก ไปร่วมงานประเพณีลอยกระทงสืบสานวัฒนธรรมประเพณี โดยประดิษฐ์กระทงจากวัสดุธรรมชาติที่ย่อยสลายได้ นอกจากนี้ยังต้องการให้วธ.ส่งเสริมให้ประชาชนมีโอกาสเข้าร่วมสืบสานประเพณีลอยกระทงในท้องถิ่นของตนเองมากขึ้น เพื่อให้ประเพณีลอยกระทงคงอยู่ตลอดไป โดยเห็นว่าควรจัดในรูปแบบเรียบง่าย ปลอดภัย รักษาสิ่งแวดล้อม และปลอดอบายมุข เพิ่มกิจกรรมถ่ายทอดวิธีการประดิษฐ์กระทงด้วยตนเองจากวัสดุธรรมชาติ วางแนวทางและมาตรการรณรงค์เพื่อสืบสานคุณค่าทางวัฒนธรรมประเพณีลอยกระทงในแต่ละปีตามสถานการณ์ที่เปลี่ยนแปลงไป และประชาสัมพันธ์ประเพณีลอยกระทงให้ยิ่งใหญ่ในทุกช่องทางสื่อ ครอบคลุมทั่วโลก เพื่อให้คนทั่วโลกหันมาสนใจเที่ยวเมืองไทยมากขึ้น
------------